ચીકાકાઈનાં પાન વાટી, મરીના ચૂર્ણ સાથે આપવાથી કમળો અને લીવરના રોગો મટે છે, તે પિત્તનું વિરેચન કરાવે છે. તેથી કમળાના દર્દીને ચીકાકાઈનાં પાન હિતાવહ છે. કારણ કમળામાં પિત્તના માર્ગોમાં સોજો આવવાથી તે બહાર પાચનતંત્રમાં આવી શકતું નથી અને તે અવરુદ્ધ થયેલું પિત્ત લોહી સાથે ભળવાથી કમળાના દર્દીની આંખ, નખ, જીભ, ત્વચા વગેરે પીળા પડી જાય છે. આમ ચીકાકાઈ પિત્તનું વિરેચન કરાવતું હોવાથી કમળાના દર્દીને માટે હિતાવહ છે. (ઉપયોગમાં માત્ર પાન જ લેવા). મર્હિષ ચરકે તેનો વિરેચન દ્રવ્યોમાં ઉલ્લેખ કર્યો છે. સુશ્રુતમાં તેનો અનેક રોગોમાં ઘણી જગ્યાએ ઉલ્લેખ થયેલો છે.